Սպիտակավիզ ճանճորս

Սպիտակավիզ ճանճորս, (), ճանճորսների ընտանիքի թռչուն։ Պատահական չվահյուր է։ Մարմնի երկարությունը 13 սմ է, թևերի բացվածքը՝ 22,5-24,5 սմ։ Բնադրման շրջանում արուի մարմինը վերևից սև է, ներքևից՝ սպիտակ։ Ճակատը, թևի բիծը, լայն օձիքը սպիտակ են։ Արտաքին թևի թափահարող փետուրների հիմքում կա մեծ սպիտակ պուտ, գոտկատեղին՝ մոխրագույն կամ սպիտակ ցայտուն բիծ։ Էգի մարմինը վերևից մոխրադարչնագույն է, ներքևից՝ սպիտակավուն, գոտկատեղը՝ բաց մոխրագույն, թևին կա փոփոխվող փոքր սպիտակ բիծ, առաջնային թափահարող փետուրների հիմքում՝ սպիտակ մեծ պուտ։ Բնակվում է սաղարթավոր անտառներում, պտղատու այգիներում, թփուտներում։ Սնվում է միջատներով, որոնց որսում է՝ կարճ տարածություն թռչելով կամ կտրուկ գետին նետվելով։

Թռչուններ
Եվրոպայի թռչուններ